User:வெளிச்சத்தின் பாதையில்/sandbox

அன்பின் பரலோக பிதாவே,

பரிசுத்தத்தில் பிரியப் படுகிற பரிசுத்தரே உமக்கு ஸ்தோத்திரம்.

என் கட்டில் எனக்கு ஆறுதல் இல்லை, என் படுக்கை என் தவிப்பை ஆற்றவில்லை. ஆனாலும் உம்முடைய ஆறுதல்கள் என்னை தேற்றும் என்கிற நம்பிக்கைக்காக உம்மை துதிக்கிறோம்.

பூமியின் அநேக இக்கட்டுகளையும் ஆபத்துகளையும் காணும்படி செய்த என்னை நீர் திரும்பவும் உயிர்ப்பித்து, திரும்பவும் என்னைப் பூமியின் பாதாளங்களிலிருந்து மீட்பவரே உமக்கு நன்றி.

எங்களின் நாட்கள் வெளியின் புஷ்பத்தை போல் பூத்து அந்தி சாயும் முன்னே கருகி போகிறது. எங்களை விசாரிப்பார் யாருமே இல்லை.

நீர் ஒருவரே எங்களை விசாரிக்கும் ஒன்றான மெய்தெய்வம். இருளுக்கும் வெளிச்சதுக்கும் வித்தியாசம் உண்டாக்கியவர்.

எங்களின் அபேட்சையும் நம்பிக்கையும் நீடித்த நாட்களால் திருப்தியாகி உம்முடைய வீட்டின் நன்மையை காணும்படி அருள் செய்யும்.

உம்முடைய கிருபை எங்களை தாங்குகிறது உம்முடைய இரக்கத்தால் நாங்கள் பிழைத்திருக்கிறோம்.

நீர் தந்த இந்த வாழ்க்கை உம்முடையது. உம்முடைய கரத்தில் தருகிறோம்.

ஆமென்.